
REPUBLIKA HRVATSKA
VUKOVARSKO-SRIJEMSKA ŽUPANIJA                                                              Prijedlog odluke 
                    OPĆINA CERNA
	    OPĆINSKO VIJEĆE

KLASA: 363-02/23-01/__
URBROJ: 2196-11-03-23-____
Cerna, --.3.2024.

Na temelju članka 26., članka 27., članka 33. stavka 1., članka 44.  stavka 2. i članka 48. stavka 2.  Zakona o komunalnom gospodarstvu („Narodne novine“ broj 68/18, 110/18, 32/20) i članka 29. Statuta Općine Cerna (''Službeni vjesnik“ Vukovarsko-srijemske županije broj 13/09, 2/13, 24/14, 8/18 i 4/21), Općinsko vijeće Općine Cerna, na 23. sjednici održanoj --.3.2024. godine, donosi


O D L U K U
o komunalnim djelatnostima na području Općine Cerna


I. OPĆE ODREDBE
Članak 1.
Odlukom o komunalnim djelatnostima na području Općine Cerna  (u daljnjem tekstu: Odluka) utvrđuju se komunalne djelatnosti kojima se osigurava održavanje komunalne infrastrukture i komunalne djelatnosti kojima se pojedinačnim korisnicima pružaju usluge nužne za svakodnevni život i rad na području Općine Cerna (u daljnjem tekstu: uslužne komunalne djelatnosti), utvrđuju se komunalne djelatnost od lokalnog značenja, način povjeravanja  i uvjeti obavljanja komunalnih djelatnosti te druga pitanja od značaja za obavljanje komunalnih djelatnosti na području Općine Cerna.
Članak 2.
Na području Općine Cerna obavljaju se sljedeće komunalne djelatnosti kojima se osigurava održavanje i/ili građenje komunalne infrastrukture:

 1. održavanje nerazvrstanih cesta 
 2. održavanje javnih površina na kojima nije dopušten promet motornim vozilima
 3. održavanje građevina javne odvodnje oborinskih voda 
  4. održavanje javnih zelenih površina
 5. održavanje građevina, uređaja i predmeta javne namjene
 6. održavanje groblja
 7. održavanje čistoće javnih površina
 8. održavanje javne rasvjete. 
Člankom 23. Zakona o komunalnom gospodarstvu propisano je što se podrazumijeva pod pojmom svake od navedenih komunalnih djelatnosti iz prethodnog stavka.

Članak 3.
Na području Općine Cerna obavljaju se sljedeće uslužne komunalne djelatnosti:
1. usluge ukopa pokojnika
2. obavljanje dimnjačarskih poslova.
Člankom 24. Zakona  komunalnom gospodarstvu propisano je što se podrazumijeva pod kojom svake od navedenih komunalnih djelatnosti iz prethodnog stavka.
U sklopu obavljanja djelatnosti iz stavka 1. ovog članka može se osigurati  i građenje i/ili održavanje komunalne infrastrukture potrebne za obavljanje tih djelatnosti.

Članak 4.
Osim komunalnih djelatnosti iz članaka 2. i 3. ove Odluke, od lokalnog je značenja za Općinu Cerna i obavljanje sljedećih komunalnih djelatnosti:

1. dezinfekcija, dezinsekcija, deratizacija;
 Pod dezinfekcijom, dezinsekcijom i deratizacijom razumijeva se provođenje obvezne preventivne dezinfekcije, dezinsekcije i deratizacije radi sustavnog suzbijanja insekata i glodavaca. 

2. Veterinarsko-higijeničarski poslovi; 
 Pod veterinarsko higijeničarskim poslovima razumijeva se hvatanje i zbrinjavanje pasa i mačaka bez nadzora te uklanjanje uginulih pasa i mačaka i drugih životinja s javnih površina.

 3. Prigodno ukrašavanje naselja; 
Pod prigodnim ukrašavanjem naselja razumijeva se prigodno ukrašavanje i osvjetljavanje naselja za državne, božićno-novogodišnje praznike i druge manifestacije. 

4. Sanacija divljih odlagališta;
 Pod sanacijom divljih odlagališta razumijeva se prikupljanje komunalnog otpada sa divljih odlagališta te njegov odvoz i odlaganje na odlagališta komunalnog otpada kao i saniranje i zatvaranje divljeg odlagališta. 

5. Održavanje društvenih domova, prostorija mjesnih odbora i drugih prostorija u vlasništvu Općine Cerna koje nisu dane u zakup ili na korištenje
Pod održavanjem društvenih domova, prostorija mjesnih odbora i drugih prostorija u vlasništvu Općine Cerna koje nisu dane u zakup ili na korištenje podrazumijeva se održavanje krovova, održavanje stolarije (prozora i vrata), vodovodnih i električnih instalacija, klima uređaja, ličenje zidova, održavanje podova (parketa, pločica i dr.).

Članak 5.
Komunalne djelatnosti na području Općine Cerna mogu obavljati: 
1.   Vlastiti pogon Općine Cerna
4.   pravna i fizička osoba na temelju ugovora o koncesiji 
5.   pravna i fizička osoba na temelju ugovora o obavljanju komunalne djelatnosti. 


II. NAČIN I UVJETI OBAVLJANJA KOMUNALNIH DJELATNOSTI KOJE OBAVLJA VLASTITI POGON OPĆINE CERNA
Članak 6.
Vlastitom pogonu Općine Cerna povjerava se obavljanje  sljedećih  komunalnih  djelatnosti iz članka 2.,3. i 4. ove Odluke:
1. održavanje javnih površina na kojima nije dopušten promet motornim vozilima
2. održavanje javnih zelenih površina
3. održavanje građevina, uređaja i predmeta javne namjene
4. održavanje groblja
5. održavanje čistoće javnih površina
6. usluge ukopa pokojnika
7. prigodno ukrašavanje naselja
8. sanacija divljih odlagališta
9. održavanje društvenih domova, prostorija mjesnih odbora i drugih prostorija u vlasništvu Općine Cerna koje nisu dane u zakup ili na korištenje. 

Obavljanje komunalnih djelatnosti  iz stavka 1. ovog članka povjerava se vlastitom pogonu Općine Cerna na neodređeno vrijeme.
Vlastiti pogon Općine Cerna dužno je obavljati povjerene komunalne djelatnosti kao javnu službu i postupati u skladu s načelima na kojima se temelji komunalno gospodarstvo sukladno zakonu koji uređuje komunalno gospodarstvo,  a upravitelj je dužan podnijeti Izvješće o radu Vlastitog pogona općinskom načelniku kad on to zatraži, a najmanje dva puta godišnje.

III. NAČIN I UVJETI ZA OBAVLJANJE KOMUNALNIH DJELATNOSTI NA TEMELJU UGOVORA O KONCESIJI
Članak 7.
Pravne ili fizičke osobe  na temelju ugovora o koncesiji mogu obavljati na području Općine Cerna slijedeće djelatnosti:
1. obavljanje dimnjačarskih poslova
Koncesija se može dati pravnoj ili fizičkoj osobi registriranoj za obavljanje djelatnosti iz stavka 1. na vrijeme od najduže  5 godina.

Članak 8.
Postupak davanja koncesije provodi se u skladu sa Zakonom o koncesijama, Zakonom o komunalnom gospodarstvu i ovom Odlukom.


V. NAČIN I UVJETI ZA OBAVLJANJE KOMUNALNIH DJELATNOSTI NA TEMELJU PISANOG UGOVORA 
Članak 9.
Pravne ili fizičke osobe, na temelju pisanog ugovora o povjeravanju obavljanja komunalnih djelatnosti, mogu obavljati na području Općine Cerna slijedeće komunalne djelatnosti: 
1. održavanje nerazvrstanih cesta
2. održavanje javne rasvjete
3. dezinfekcija, dezinsekcija i deratizacija 
4. veterinarsko-higijeničarski poslovi.
Ugovor o povjeravanju obavljanja komunalnih djelatnosti iz stavka 1.  može se zaključiti najduže na vrijeme od 4 (četiri) godine.
Opseg obavljanja poslova određene komunalne djelatnosti određuje se na temelju Programa održavanja komunalne infrastrukture.

Članak 10.
Postupak odabira osobe s kojom se sklapa ugovor o povjeravanju obavljanja komunalnih djelatnosti iz članka 9. ove Odluke  te sklapanje, provedba i izmjene tog ugovora provode se prema propisima o javnoj nabavi. 

Članak 11.
Ugovor o povjeravanju obavljanja komunalne djelatnosti u ime Općine Cerna sklapa općinski načelnik.
Ugovor iz stavka 1. ovoga članka sadrži:
1. komunalne djelatnosti za koje se sklapa ugovor
2. vrijeme na koje se sklapa ugovor
3. vrstu i opseg komunalnih usluga
4. način određivanja cijene komunalnih usluga te način i rok plaćanja izvršenih usluga
5. jamstvo izvršitelja o ispunjenju ugovora.
Članak 12.
Sastavni dio ugovora o povjeravanju obavljanja komunalne djelatnosti je Program održavanja komunalne infrastrukture te njegove izmjene i dopune za cijelo vrijeme trajanja ugovornog odnosa. 


V. PRIJELAZNE I ZAVRŠNE ODREDBE 
Članak 13.
Ugovori o obavljanju komunalnih djelatnosti ili pojedinih komunalnih poslova odnosno ugovori o koncesijama ostaju na snazi do isteka roka na koji su zaključeni.

Članak 14.
	Na sva ostala pitanja koja nisu uređena ovom Odlukom primjenjuju se važeće odredbe Zakona o komunalnom gospodarstvu, Zakona o koncesijama, Zakona o javnoj nabavi te ostali zakonski i podzakonski propisi koju uređuju predmetno područje.

Članak 15.
Danom stupanja na snagu ove Odluke prestaje važiti Odluka o komunalnim djelatnostima koje se mogu obavljati na temelju pisanog ugovora („Službeni vjesnik“ Vukovarsko-srijemske županije, br. 7/19) i Odluka o  komunalnim djelatnostima koje se mogu obavljati na temelju ugovora o koncesiji („Službeni vjesnik“ Vukovarsko-srijemske županije, br. 4a/10).

Članak 16.
Ova Odluka stupa na snagu osmog dana od dana objave u ''Službenom vjesniku“ Vukovarsko-srijemske županije.


OPĆINSKO VIJEĆE 
		      PREDSJEDNIK

